Peter Westley Real Estate Associate in Savannah 조지아 - Sotheby's International Realty
Skidaway Island, 조지아, 31411 미국
$731,000 미국 달러화
$660,000 미국 달러화
721 East 49th Street Ardsley Park, Savannah, 조지아, 31405 미국 Swartlandse fynbos bedreig deur sandmyne | Netwerk24
Deur Nadine Theron
17 Februarie 2017 20:28
Die uitsig oor Sadie Family Wines wat reg langs een van die toekomstige sandmyne is waarteen die Protect the Paardeberg Coalition appelleer. Dit is nie net die wyn- en toerismebedryf wat sal ly as sandmynontwikkeling uitbrei in die Paardeberg-streek tussen Malmesbury en Paarl in die Wes-Kaap nie. Die skaars fynbos van die Paardeberg-bewarea word ook bedreig.Die wynbedryfliggaam VinPro het Vrydag sy kommer in ’n verklaring uitgespreek omdat twee permitte om sand langs bekroonde wynplase in die Swartland te myn verlede week goedgekeur is.“Dit kan groot nadeel vir wyntoerisme en Suid-Afrika se reputasie as produsent van topgehalte wyne inhou,” lui die verklaring. “Deeglike oorweging moet geskenk word aan die volle omvang van die skade wat hierdie ontwikkelings aan die wyn- en toerismebedrywe kan berokken, voordat grond verlore gaan en die wynbedryf en breër landbousektor verder benadeel word,” sê Siobhan Thompson van Wines of South Africa in die verklaring.Verteenwoordigers van die twee maatskappye wat aansoek gedoen het om die sandmynpermitte het vroeër gesê dat die bousand in die Malmesbury-distrik uitloop en dat daar daarom “hordes” aansoeke gebring word om sandmyne op te rig in die Swartland.Buiten die twee permitte wat vandeesweek goedgekeur is, is nog ’n aansoek ingedien om sand te myn op die plaas Vruchtbaarheid wat regs langs die Fynbos-natuurreservaat geleë is.Hoe meer daar sand gemyn word, hoe meer sal die dreinering van die Paardeberg geraak word. Die watervlakke sal daal soos wat daar dieper gemyn word en dit kan beteken dat dit hoër op op die berg kan opdroog. Dit sal die hele watertafel raak.Bridget JohnsonVolgens Bridget Johnson van die plaas Vondeling en die Paardeberg Volhoubaarheidsinisiatief is die Paardeberg se biodiversiteit van deurslaggewende belang wêreldwyd. “Ons het meer as 1 000 spesies fynbos, agt wat net in die Paardeberg gevind kan word en 35 bedreigde spesies,” sê sy.Johnson sê die omgewingsimpakstudies wat as deel van die aansoeke ingedien is, het tekortkomings. “Die studies vir die twee aansoeke is hanteer as ’n gedeelde aansoek, dit was van die begin af die probleem,” sê sy. “Die feit dat die aansoekers betaal het vir die omgewingstudies is ook ’n probleem. Onafhanklike omgewingspraktisyne moet ekstern deur die regering aangestel word. “Hoe meer daar sand gemyn word, hoe meer sal die dreinering van die Paardeberg geraak word. Die watervlakke sal daal soos wat daar dieper gemyn word en dit kan beteken dat dit hoër op op die berg kan opdroog. Dit sal die hele watertafel raak,” sê Johnson.“Dit sal nie gebeur as daar net een of twee klein sandmyne is nie, maar hulle deel nou permitte links en regs uit, dis ’n wesenlike bekommernis en ’n mens sal dit eers oor 20 jaar sien,” sê sy.Adv. Martin Coetzee, wat die Protect the Paardeberg Coalition verteenwoordig, sê dat sandmynontwikkeling in die Paardeberg tans geïsoleer en beperk is, maar dat die toekenning van nuwe mynpermitte ’n presedent kan skep wat noemenswaardige gevolge vir die volhoubare voortbestaan van die wyn- en wyntoerismebedrywe kan inhou.Ses aansoeke vir sandmyne is tans by die Swartland- munisipaliteit vir oorweging, hoewel nie al ses vir die Paardeberg-distrik is nie. Adi Badenhorst van die bekroonde Swartlandse wynplaas A.A. Badenhorst Family Wines sê dat boere wat uit finansiële nood wil laat sandmyn op hul plase word ’n gat in die kop gepraat deur sandmynmaatskappye. “Uiteindelik gaan die boere niks geld kry nie en die plaas se waarde gaan daal. Jy sit dan met ’n gapende wond teen die berg en dis onaanvaarbaar. Die feit dat die boere in finansiële moeilikheid is, is nie ’n verskoning om sand te myn nie,” sê hy.“ ’n Boer het my vertel hy het sand gemyn en hoewel dit hom uit die nood gekry het, kan daar nou op daai 19 hektaar van sy grond niks groei nie,” sê hy. Madelaine Terblanche, direkteur van korporatiewe dienste by die Swartland-munisipaliteit, het by navraag gesê die proses is tans onderhewig aan ’n appèlproses. “Ons sal in die loop van volgende week ’n algemene verklaring uitreik,” sê sy.Diegene wat die munisipaliteit se besluit teenstaan, het 21 dae tyd van 10 Februarie af, toe die aansoeke goedgekeur is, om daarteen te appelleer.
Brand verwoes bykans 3 000 ha fynbos